Jichhur tunka mayan qhantat pachatakiw aruskipawir U.P.E.A. uksankirinakar jawillapxi
Khitinakatix marka irpirinaka ukhamaraki Universidad Pública de El Alto jach’a yatiqañ utankirinakampix, Mesa Técnica ukan irnaqañ amtawayapxäna, ukhaman uka jach’a yatiqañ utan mayiwip uñakipañataki. Ukhamaruw wasurux irnaqapxana ukhamakipanx uka aruskipawix mä akatjamataw p’akintasiwayi. Ukampis Universidad Pública de El Alto jach’a yatiqañ utankirinakax uka aruskipawit mistawayxañ amtawayapxi.
Ukhamakipanx marka irpirinakatx Ministro de Economía y Finanzas Públicas sarakiwa, chiqasa Universidad Pública de El Alto tuqin irpirinakax Ley 195 kamachi mayjt’ayañataki aruskipañ munapxäna janiw yaqhanakatx aruskipàñ munapkanti. Maysatx Universidad Pública de El Alto uka jach’a yatiqañ utankirinakax sawayapxiwa, Gobierno uksankirinakatx janiw mä Propuesta ukax uñacht’ayat utjawaykiti, ukhamakipanx janiw ukankañjamakanti, kunatix pachakiw ina ch’usaru sarayañjamana, ukhamax unxtasiwinakax sarantaskakiniw sawayapxiwa.
Jichhax ninkharakiw Sullka irpiri aka markasata, Vicepresidente del Estado Plurinacional de Bolivia, Alvaro García Linera jawillt’awayi U.P.E.A. jach’a yatiqañ utan irpiriparu, jichhuru tunka mayani qhantat pachar, aruskipañataki ukhaman mä amtawir purxañataki.
ayr_Latn ayr_Latn ayr_Latn ayr_Latn